open-index/open-wikipedia-markdown huggingface dataset:
Robert Borden

**Robert Laird Borden** (født 26. juni 1854, død 10. juni 1937) var Canadas åttende statsminister, fra 10. oktober 1911 til 10. juli 1920. Han ledet Canada gjennom første verdenskrig.

## Tiden som statsminister

### Første verdenskrig

Som canadisk statsminister under første verdenskrig forvandlet Borden sin regjering til en krigsregjering, han fikk igjennom War Measures Act i 1914. Borden lovet at Canada skulle stille en halv million soldater. Imidlertid tok vervingsiveren kjapt slutt når canadierne forsto at det ikke kom til å komme noen rask slutt på krigen. Bordens vilje til å møte sitt løfte til de allierte ledet til Military Service Act og vernepliktskrisen i 1917 som splittet landet mellom de engelskspråklige og franskspråklige. Den upopulære vernepliktssaken kunne betydd slutten for Bordens regjering under valget i 1917, men med støtte fra størsteparten av det liberale partiet (med unntak av Wilfrid Laurier) skapte han en koalisjonsregjering.
Krigsinnsatsen gjorde Canada i stand til å etablere seg som en uavhengig stat. Borden ville ha en egen canadisk hær, enn at canadiske soldater skulle bli splittet opp og tildelt britiske divisjoner. Sam Hughes, ministeren for heimevernet, etablerte og trente egne canadiske divisjoner og Arthur Currie var den militære lederen av et eget canadisk armékorps, riktignok under britisk overkommando. De canadiske styrkene fikk ord på seg å være noen av de beste soldatene de allierte hadde og deltok ved slag som Somme, Ypres, Passchendaele og spesielt slaget om Vimyhøyden.

### Borden og canadisk uavhengighet

Utenriks spilte Borden en alvorlig rolle i å forvandle det britiske imperiet om til et partnerskap av likeverdige stater, Samveldet av nasjoner. Borden introduserte også den første canadiske inntektsskatten, som egentlig var ment å være midlertidig.
Overbevist om at Canada hadde blitt en egen nasjon gjennom sin innsats på slagmarken i Europa, krevde Borden at Canada skulle ha sitt eget sete under fredsforhandlingene i Paris. Dette forslaget ble motarbeidet, ikke bare av Storbritannia, men også av USA som så på det som en ekstra stemme til Storbritannia. Borden gjorde det klart at Canada hadde lidd større tap enn USA under krigen og det burde gi dem representasjon. Den britiske statsministeren David Lloyd George gav til slutt etter og overtalte de motvillige amerikanere til å akseptere egne canadiske, australske, newzealandske og sørafrikanske delegasjoner. Ikke bare resulterte dette i egen delegasjon til fredsforhandlingene, men det gjorde at dominionene kunne signere Versaillestraktaten separat og få separate medlemskap i folkeforbundet.

## Referanser


## Eksterne lenker
* 
*
Inuit Ataqatigiit

**Inuit Ataqatigiit** (forkortet **IA**) er et sosialistisk politisk parti på Grønland. Navnet betyr (omtrent) «Inuittisk samhold». Det er det partiet som ligger lengst til venstre i grønlandsk politikk.

Partiet vokste fram på 1970-tallet, blant unge radikale i Danmark. Partiet ønsker bl.a. at Grønland skal bli en uavhengig stat.

Ved valget på Grønland 2. juni 2009 fikk partiet 43,7&nbsp;% av stemmene, og overtok dermed regjeringsmakten på Landstinget etter det sosialdemokratiske partiet Siumut. Siumut har hatt regjeringsmakten på Grønland de siste tre tiårene. IA var den første regjeringen som fikk styringen på Grønland etter at selvstyreretten ble utvidet 21. juni 2009.

Partiet er representert på Folketinget i Danmark av Kuupik Kleist.

Partiet ledes av Múte Bourup Egede, som overtok for Sara Olsvig i 2018.

I mars 2025 dannet partiene Demokraatit, Inuit Ataqatigiit, Siumut og Atassut en koalisjonsregjering med Jens-Frederik Nielsen som statsminister.

## Referanser


## Eksterne lenker
* 
*
Wilfrid Laurier

**Wilfrid Laurier**, døpt **Henri-Charles-Wilfrid Laurier**, (født 20. november 1841, død 17. februar 1919) var Canadas syvende statsminister, fra 11. juli 1896 til 5. oktober 1911. Han er kjent som Canadas første franskspråklige statsminister og for sin nasjonsbyggingspolitikk basert på kompromisser mellom Canadas engelskspråklige og franskspråklige grupper. Han jobbet mye med å etablere Canadas uavhengighet fra Storbritannia innenfor det britiske imperiet, som ble fortsatt av hans etterfølger Robert Borden. Laurier er den statsministeren som har sittet fjerde lengst og hans 15 sammenhengende år som statsminister er den lengste ubrutte statsministerperioden i Canada.

Laurier er avbildet på den canadiske femdollarseddelen.

## Referanser


## Eksterne lenker
* 
*
IA

**IA** kan sikte til

*Inkluderende arbeidsliv
*Inuit Ataqatigiit – et politisk parti på Grønland
*Íþróttabandalag Akraness (ÍA) – islandsk idrettslag (fotballklubb)
*Den amerikanske delstaten Iowa.
Øvelser under Sommer-OL 2008

**Øvelser under [[Sommer-OL 2008]]**

* Badminton (5)
*  Baseball (1)
* Basketball (2)
* Boksing (11)
*  Bordtennis (4)
* Bryting (18)
*  Bueskyting (4)
* Fekting (10)
*  Fotball (2)
*  Friidrett (47)
*  Håndball (2) 
*  Judo (14)
*  Landhockey (2)
*  Moderne femkamp (2)
*  Padling (16)
*  Hestesport (6)
*  Roing (14)
*  Seiling (11)
*  Skyting (15)
*  Softball (1)
*  Stuping (8)
* Sykling (18)
*  Svømming (34)
*  Synkronsvømming (2)
*  Taekwondo (8)
*  Tennis (4)
*  Triatlon (2)
*  Turn (18)
*  Vannpolo (2)
*  Vektløfting (15)
*  Volleyball (4)
Siumut

**Siumut** (oversatt fra grønlandsk, «Fremover») er et sosialdemokratisk politisk parti på Grønland. Partiet var i begynnelsen mer en bevegelse enn et politisk parti, men i 1977 ble det formelt stiftet som politisk parti. Siumut har 10 av 31 representanter i Grønlands landsting og den ene av Grønlands to mandater i det danske Folketinget.

Siumut legger også vekt på sosial trygghet og en likere fordeling av godene, og anses å tilhøre den sosialdemokratiske partifamilien. Siumut har støttet forsiktige utvidelser av hjemmestyret, som innebærer at Grønland er unikt, og skal styres forskjellig fra resten av det danske riket. Da Erik Jensen ble valgt til partileder i 2020, ble det forstått som et ønske om en tydeligere grønlandsk selvstendighetspolitikk.

Siumut har tradisjonelt vært Grønlands klart største parti. Partiet satt med regjeringsmakten fra Grønlands landsstyre ble opprettet i 1979 og frem til et stort valgnederlag i 2009. Ved landstingsvalget i 2013 ble Siumut igjen Grønlands største og regjeringsbærende parti. I 2021 gikk det igjen i opposisjon.

I mars 2025 dannet partiene Demokraatit, Inuit Ataqatigiit, Siumut og Atassut en koalisjonsregjering med Jens-Frederik Nielsen som statsminister.

## Formenn
*Jonathan Motzfeldt 1975–1987
*Lars Emil Johansen 1987–1997
*Jonathan Motzfeldt 1997–2002
*Hans Enoksen 2002–2009
*Aleqa Hammond 2009–2014
*Kim Kielsen 2014–2020
*Erik Jensen 2020–d.d.

## Referanser


## Eksterne lenker
*
Hjemmestyre

**Hjemmestyre** er regjering av en koloni, et avhengig land eller en region av sine egne borgere. Det er altså makten til en del (administrativ inndeling) av en stat eller et eksternt avhengig land å utøve slike av statens styringsfullmakter innenfor eget forvaltningsområde som er blitt desentralisert til den av sentralstyret.

For Danmark er hjemmestyre betegnelsen for danske politiske forvaltningen av Færøyene og Grønland. Hovedformålet er å overføre beslutningsmyndighet fra danske politiske myndigheter til henholdsvis færøyske og grønlandske myndigheter. Færøyene har hatt hjemmestyre siden 1. april 1948, og Grønland siden 1. mai 1979. 

For Finland har prosessen rundt selvstyre for øygruppen Åland vært mer omstendelig: I 1951 fikk Åland, som et administrativt landskap, et utvidet selvstyre, og den lokale forvaltningen skiftet navn fra «landskapsnämnd» til «landskapsstyrelse» (selvstyrelov gyldig fra og med 1. januar 1952). Det indre selvstyret ble betydelig utvidet med den nye selvstyreloven som trådte i kraft 1. januar 1993.

Hjemmestyre (engelsk: *home rule*) har vært det store politiske spørsmål i britisk politikk i flere hundre år. I andre halvdel av 1800-tallet gjaldt det hovedsakelig Irland, på begynnelsen av 1900-tallet også Britisk India, i andre halvdel av 1900-tallet Skottland og Wales, og på 2000-tallet også Nord-Irland. I begge tilfeller endte det imidlertid med full uavhengighet for sørlige Irland i 1921, for India og Pakistan i 1947, og for Sri Lanka i 1948.

Da man mot slutten av 1900-tallet begynte å diskutere selvstyre for Skottland og Wales, ble konseptet endret til *devolution* («delegering»), og det samme konseptet ble brukt når man utarbeidet selvstyre for Nord-Irland på begynnelsen av 2000-tallet. *Devolution* defineres av myndighetene som «desentralisering av makt og ansvarlighet for å være nærmere innbyggerne. Sluttresultatet bør være at lokale faktorer er bedre representert i beslutningstakingen».

Hjemmestyre angår også administrasjonen av kolonier, og i USA også kommuner.

## Referanser


## Se også
*Grønlands hjemmestyre
*Færøyenes hjemmestyre
Det canadiske armékorpset

**Det canadiske armékorpset** (**The Canadian Corps**) var et canadisk armékorps formet fra Canadian Expeditionary Force da den andre canadiske divisjonen ankom Frankrike i september 1915. Det ble ytterligere utvidet med den tredje canadiske divisjon ankom i desember 1915 og den fjerde canadiske divisjon i august 1916. I februar 1917 begynte man å organisere en femte canadisk divisjon, men den ble forkastet i februar 1918 og mannskapene ble brukt til å forsterke de fire andre divisjonene.
Soldatene, to-tredjedeler var britiskfødt, var for det meste frivillige. Verneplikten ble ikke gjennomført før helt på slutten av krigen (se vernepliktskrisen i 1917). Bare 24 132 vernepliktige ble sendt til Frankrike før våpenhvilen i november 1918.

Selv om korpset var under britisk overkommando var det også et betraktelig press fra canadiske politikere om at korpset måtte kjempe som en enhet istedenfor å være spredd over hele fronten. Spesielt etter slaget ved Somme. 
Frem til 1916 ble korpset ledet av generalløytnant E.A.H. Alderson, før kommando ble gitt til generalløytnant Julian Byng, som senere ble generalguvernør i Canada. Da Byng ble forfremmet sommeren 1917 ble kommando gitt til general Arthur Currie, korpsets første canadiske kommandør.

På slutten av krigen var korpset, slik som ANZAC kjent som en av de mest effektive og respekterte militærenhetene på vestfronten. Korpset angrep og erobret Vimyhøyden i en av de mest suksessfulle angrep under krigen. Korpset ledet Slaget ved Amiens, her ble de tyske styrkene påført et nederlag som den tyske generalstabssjefen Erich Ludendorff betegnet som «den svarteste dagen for den tyske hæren». Denne perioden startet perioden av krigen som ble kjent som Canadas hundre dager. Den canadiske fremrykningen sluttet ved våpenhvilen i Mons der britiske styrker hadde først møtt de tyske i 1914.

Etter krigen tok den første og den andre canadiske divisjonen del i okkupasjonen av Tyskland og korpset ble tilslutt demobilisert i 1919.

## Enheter

*Første canadiske divisjon
*Andre canadiske divisjon
*Tredje canadiske divisjon
*Fjerde canadiske divisjon
*Femte canadiske divisjon
Athene (ugler)

* graveugle
* karmaugle
* kirkeugle
* tempelugle

***Athene*** er en gruppe små ugler. Slekten omfatter fire nålevende arter. De har brune og hvite flekker, gule øyne og hvite øyenbryn. 
Slekten finnes på alle kontinenter unntatt Australia, Antarktis og Afrika sør for Sahara.

* Tempelugle, *Athene brama*
* Kirkeugle, *Athene noctua*
* Karmaugle, *Athene blewitti* (iblant *Heteroglaux cunicularia*)
* Graveugle, *Athene cunicularia* (tidligere *Speotyto cunicularia*)

Utdødde arter:

* Antiguan Burrowing Owl, *Athene cunicularia amaura* – utdødd (ca. 1905)
* Guadeloupe Burrowing Owl, *Athene cunicularia guadeloupensis* – utdødd (ca. 1890)

Noen av representanter for denne slekten fra øyer er bare kjent som fossiler. 

* *Athene megalopeza* (fossil; Rexroad Sen pliocen i Wisconsin USA) – noen ganger plassert i *Speotyto*
* *Athene veta* (fossil; Tidlig pleistocen i Rebielice, Polen)
* *Athene angelis* (fossil; Midt – sen pleistocene i Castiglione, Korsika)
* *Athene trinacriae* (Pleistocen)
* *Athene* cf. *cunicularia* (fossil; pleistocen i Barbuda, Vestindia) – noen ganger plassert i *Speotyto*
* *Athene* cf. *cunicularia* (fossil; pleistocen i Caymanøyene, Vestindia) – noen ganger plassert i *Speotyto*
* *Athene* cf. *cunicularia* (fossil; pleistocen i Jamaica, Vestindia) – noen ganger plassert i *Speotyto*
* *Athene* cf. *cunicularia* (fossil; pleistocen i Mona Island, Vestindia) – noen ganger plassert i *Speotyto*
* *Athene* cf. *cunicularia* (fossil; pleistocen i Puerto Rico, Vestindia) – noen ganger plassert i *Speotyto*
* Cretan Owl, *Athene cretensis* (prehistorisk; Kreta, Middelhavet)

Kretaugle var en form som ikke kunne eller nesten ikke kunne fly. Den var mer enn 50 cm høy og døde ut kort tid etter at øya ble befolket av mennesker. 

Sen miocen (om lag 11 millioner år siden) fossiler fra  Rudabánya (nordøst i Ungarn) har vært forsøkt knyttet til denne slekten, (Bernor *et al.* 2002). I betraktning av det kjente omfang av fossiler av *Athene* og feilkoblingene av mange miocene-ugler fra Europa, kan det være en basal medlem av denne slekten eller ikke høre til her. Den antatte arten  *"Athene" murivora* er navnet gitt til subfossile bein av hanner av Rodrigues Owls. 

## Litteratur
* Bernor, R.L.; Kordos, L. & Rook, L. (eds): Recent Advances on Multidisciplinary Research at Rudabánya, Late Miocene (MN9), Hungary: A compendium. *Paleontographica Italiana* **89**: 3-36. PDF fulltext

## Eksterne lenker
*
Frido von Senger

**Fridolin von Senger und Etterlin** (født 4. september 1891 i Waldshut, Tyskland, død 4. januar 1963 i Freiburg) var en tysk general under andre verdenskrig. Han deltok også i første verdenskrig. Han var etter andre verdenskrig med på etableringen av Bundeswehr.

## Liv og virke
### Bakgrunn
Frido von Senger und Etterlin var født inn i en aristokratisk romersk-katolsk familie. Han startet sin militære karriere i 1910, i artilleriet. Deretter studerte han ved Oxford på et utvekslingsstipend.

### Militær karriere
Han deltok i første verdenskrig som løytnant og etter krigen fortsatte han i Reichswehr som kommandant i en skvadron i det 18. kavaleri. Han ble forfremmet til kaptein i 1927, oberstløytnant i 1936, og tilslutt oberst i 1939, mens han var kommanderende i det 22. kavaleri.

Under slaget om Frankrike kommanderte Senger und Etterlin *Schnelle Brigade von Senger*. Han var også en del av den tyske kommisjonen som jobbet for å få til den fransk-italiensk våpenhvilen i 1940. I 1941 ble han forfremmet til generalmajor.

Den 10. oktober 1942 fikk Senger und Etterlin kommandoen over 17. Panzer divisjon sør i Russland. 1. mai 1943 ble han forfremmet til generalløytnant. I juni 1943 fikk han kommandoen over de tyske troppene på Sicilia under operasjon Husky. I august 1943, fikk han også kommandoen over de tyske troppene på Sardinia og Korsika. Han håndterte tilbaketrekningen på alle disse øyene veldig bra da de tyske beleiringene der ble uholdbare. 8. oktober 1943 fikk han kommandoen over XIV Panzer Korps i Italia, og 1. januar 1944 ble han forfremmet til general («General der Panzertruppen»).

Under slaget om Monte Cassino var Senger und Etterlin ansvarlig for det meget vellykkede forsvaret av Gustavlinjen, med Monte Cassino. Tyskernes posisjon ble ikke brutt av de allierte før etter fem måneder, i mai 1944.

Frido von Senger und Etterlin var aldri tilhenger av nasjonalsosialismen, men i motsetning til mange av hans anti-nazistiske likesinnede, var han ikke med på attentatet mot Hitler.

I 1950 var han medlem av den militære ekspertgruppen som skrev det såkalte Himmerod-memorandumet, som til sist førte til etableringen av Bundeswehr.

Etter krigen skrev han boken *«Neither Fear nor Hope»* (engelsk oversettelse), og han fortsatte å skrive om militære saker og teorier.

I 1959 skrev Frido von Senger und Etterlin «Die Deutschen Panzer», ett illustrert encyklopedi om andre verdenskrigs tyske pansrede kjøretøyer. Denne boken er blitt det viktigste referansekilden for denne typen kjøretøyer.

## Dekorasjoner
* Jernkorset  2. og 1. Klasse (1914)
*Jernkorset (1939) 
* Jernkorsets ridderkors med ekeløv:
** Ridderkorset (8. feb. 1943)
** Ekeløv (5. apr. 1944)

## Litteratur
* Elly Gräfin Reventlow (utg.): *Albrecht Bernstorff zum Gedächtnis*. Eigenverlag, Düsseldorf 1952.
* Frido von Senger und Etterlin: *Krieg in Europa*. Köln und Berlin, Kiepenheuer und Witsch 1960 [Erinnerungen].
* 

## Referanser
Atassut

**Atassut** (oversatt fra grønlandsk, «Samhørighet») er et politisk parti på Grønland. Historisk har Atassut forsvart Grønlands forbindelse til Danmark, men har utviklet seg til et liberalt selvstendighetsparti.

Partiet ble grunnlagt av Lars Chemnitz, som satt i Grønlands landsråd og var i opposisjon til det mer radikale partiet Siumut. Chemnitz ønsket en forsiktig overgang til hjemmestyre for Grønland.

Atassut stilte liste ved folketingsvalget i 1977 og fikk valgt Otto Steenholdt. Atassut ble formelt stiftet som organisasjon i 1978. I 1990-årene hadde Atassut utviklet seg fra et konservativt til et mer utpreget liberalt parti.

I mars 2025 dannet partiene Demokraatit, Inuit Ataqatigiit, Siumut og Atassut en koalisjonsregjering med Jens-Frederik Nielsen som statsminister.

Atassut er søsterparti til det danske Venstre.

## Ledere
*Lars Chemnitz 1978–1984
*Otto Steenholdt 1985–1989
*Konrad Steenholdt 1989–1993
*Daniel Skifte 1993–2002
*Augusta Salling 2002–2005
*Finn Karlsen 2005–2009
*Gerhardt Petersen 2009–2014
*Knud Kristiansen 2014–2017
*Qulutannguaq Berthelsen (fungerende) 2017
*Siverth K. Heilmann 2017–2019
*Aqqalu Jerimiassen 2019–d.d.

## Referanser


## Eksterne lenker
* 
*
Canadian Expeditionary Force

**The Canadian Expeditionary Force** var en gruppe canadiske militærenheter etablert for tjeneste på vestfronten under første verdenskrig. Når enhetene ankom Frankrike ble de sluttet til divisjonene i det canadiske armekorpset innenfor British Army. Totalt tjenestegjorde 4 canadiske divisjoner ved fronten.

Styrken besto av 260 nummererte infanteribataljoner, 2 navngitte infanteribataljoner (The Royal Canadian Regiment og Princess Patricia's Canadian Light Infantry), 13 dragonregimenter, 13 jernbanekonstruksjonsbataljoner og 5 ingeniørbataljoner, i tillegg til artilleribatterier, ambulanse-, medisin-, tannhelse-, skogvokter-, arbeids-, tunnel-, syklistenheter.

En spesiell enhet innenfor the Canadian Expeditionary Force var det canadiske maskingeværkorpset. Det besto av flere motoriserte maskingeværbataljoner, Eatons, Yukon og Borden maskingeværbatterier og nitten maskingeværkompanier. I løpet av sommeren 1918 ble disse enhetene sluttet sammen i fire maskingeværbataljoner, tilknyttet hver av de fire divisjonene i det canadiske armekorpset.
The Canadian Expeditionary Force besto hovedsakelig av frivillige, siden verneplikt ikke ble gjennomført før på slutten av krigen (se vernepliktskrisen i 1917), totalt ankom bare 24 132 vernepliktige Europa før krigen sluttet.

Canada var den eldste dominionen i det britiske imperiet og kom automatisk i krig med Tyskland etter den britiske krigserklæringen. Det var den engelskspråklige delen som støttet krigen. Blant den første canadiske divisjonen som var under opplæring i CFB Valcartier var to tredjedeler født i Storbritannia. Da krigen sluttet i 1918 besto ihvertfall 50% av CEF av britiskfødte. 
CEF gjorde seg bemerket gjennom sin tjeneste på vestfronten og ble ansett av de allierte som en elitestyrke.

I løpet av krigen døde 60 661 av CEFs totale styrke på 619 636, dette er hele 9,28%.
Etter krigen ble CEF oppløst og erstattet med the Canadian Militia.
Celluloseproduksjon

Cellulose anvendes som papirmasse og er den viktigste bestanddelen i papir.

Det kreves en omfattende kjemisk prosess for å fremstille cellulose fra tømmer, og det var først på slutten av 18100-tallet at storskala celluloseproduksjon kom i gang, da dette krever omfattende prosessanlegg og bruk av kjemikalier.

Det er flere metoder for å fremstille cellulose, de mest brukte er sulfatprosessen og sulfittprosessen.

Tømmerstokkene blir barket og hugget opp, barken blir fraskilt og ikke brukt videre. Opphuggede flis blir transportert inn i store fliskokere (som regel på flere tusen kubikkmeter), blandet sammen med vann og ulike kjemikalier(svoveldioksid og kalkstein) og kokes i kokesyre i 8 timer. Kokemassen blir deretter avvannet på tore virer, og videre tilsatt blekekjemikalier (natriumhypokloritt) og presset og tørket i flere omganger, til vanninnholdet kommer ned på ønsket nivå (2-10 %). Til sist blir cellulosen enten rullet opp på ruller fra 300&nbsp;kg til 40 tonn, eller kuttet opp i småark avhengig av videre salg.

Celloluseproduksjon krever store mengder energi og vann, og var tidligere en betydelig kilde til forurensning av elver. Nyere krav til rensning har imidlertid ført til at dette problemet er minimalisert, enkelte bedrifter (Borregaard den desidert største innen feltet) utnytter tømmerstokken nesten optimalt, da bare ca. 45%  av tømmeret er cellulose, resten er hemicellulose og lignin. Dette kan utnyttes videre til en lang rekke ulike stoffer, som f.eks. vanillin.

## Celluloseproduksjon i Norge
Norges største cellulosefabrikk er Tofte Cellulose som i 2000 skiftet navn til Södra Cell Tofte. Det største norske selskapet som har celluloseproduksjon er Norske Skog.
Alfa Romeo Delfino

**Alfa Romeo Delfino** var en konseptbil bygget av det italienske designhuset Bertone for bilprodusenten Alfa Romeo. Delfino var basert på Alfa Romeo Alfa 6, og ble første gang presentert på bilutstillingen i Genève i 1983.

Bilen var en to-dørs sportscoupe med to seter. Den hadde en 2,5 l V6 SOHC motor med 12 ventiler, den gav 158 hestekrefter ved et turtall på 5&nbsp;600 o/min. Delfino hadde frontplassert motor, 5-trinns girkasse og var bakhjulsdrevet.

## Eksterne lenker
* Alfa Romeo Concept Cars
* Tekniske spesifikasjoner
Richmond Palace

**Richmond Palace** var en kongelig residens ved Richmond i England, fra 1327 til 1629. Det første palasset var kjent som **Sheen Palace**. Det var plassert der hvor Trumpeters House er idag. 

## Eksterne lenker
* 
* Royal Richmond tidslinje (engelsk)
Sam Hughes

**Samuel Hughes** (født 8. januar 1853, død 24. august 1921) var canadisk forsvarsminister under første verdenskrig. Han er også kjent for å være det siste kabinetsmedlem fra det liberal-konservative partiet.

Hughes ble født 8. januar 1853 ved Solina i nærheten av Bowmanville i det som da var provinsen Canada West. Han fikk utdanning i Durham County og gikk senere på Toronto Normal School og Universitetet i Toronto. I 1866 sluttet han seg til 45th (West Durham) Battalion of Infantry i det canadiske heimevernet og var med på å bekjempe Fenianraidene i 1860- og 1870-årene.

Han ble valgt inn i Parlamentet i 1892 og kjempet under den andre boerkrigen i 1899, etter å ha overbevist Wilfrid Laurier til å sende canadiske tropper.

Hughes oppmuntret til verving av frivillige etter at første verdenskrig brøt ut i 1914 og konstruerte en treningsleir som i dag er CFB Valcartier.

## Referanser


## Eksterne lenker
* 
*
CFB Valcartier

**Canadian Forces Base Valcartier** er en canadisk militærleir lokalisert 25 km vest for Quebec by. CFB Valcartier ble satt opp som militærleir i august 1914 som del av mobiliseringen av Canadian Expeditionary Force ved utbruddet av første verdenskrig. På grunn av nærheten til havnen i Quebec by ble den den største militærleiren på canadisk jord med 32 000 mann og 8000 hester. 

I dag er CFB Valcartier hjembase for 5 Canadian Mechanized Brigade Group, som består av 5e Régiment d'artillerie légère du Canada (5 RALC), 12e Régiment blindé du Canada (12 RBC), 5e Régiment du génie de combat, tre regulære hærbataljoner fra Le Royal 22e Régiment, 5 Service Battalion, og 5 Military Police Platoon. Basen huser også 430 Tactical Helicopter Squadron og andre støtteenheter.
Randøy bru

**Randøy bru** er ei hengebru i Hjelmeland kommune i Rogaland. Brua krysser Ølesundet og forbinder Randøy med fastlandet. Bruas hovedspenn er 202 meter, og den ble åpnet i 1976. Den er en del av fylkesvei 4680.

Stålkonstruksjoner og kabler er levert av Erik Ruud's mekaniske verksted i Oslo. 
## Se også
*Liste over broer i Norge
*Liste over broer i Norge etter lengde
Liste over World Heavyweight Champions (WWE)

Følgende er en kronologisk **liste over fribrytere som har vært World Heavyweight Champion**, sortert etter artistnavn. World Heavyweight Championship er en wrestlingtittel, og er foreløpig den mest prestisjefylte tittelen i World Wrestling Entertainments *[[WWE Friday Night SmackDown!|SmackDown!]]*-merke. Tittelen ble opprinnelig skapt i 2002 av tidligere *[[WWE Raw|RAW]]* general manager Eric Bischoff da *SmackDown!* fikk eneretten til den originale tittelen, WWE Championship. Den ble senere flyttet til *SmackDown!* da WWE Champion John Cena og World Heavyweight Champion Batista byttet merker som en del av «Draft Lottery» i 2005.

Ifølge WWE sin nettside er World Heavyweight Championship en ny tittel og ikke den samme tittelen som WCW eller NWA World Heavyweight Championship før den. Tittelen har heller ikke arvet historien til de to beltene, selv om den har et liknende design. Det har imidlertid blitt kjent at det er en etterfølger til begge titlene.

Totalt har det vært tolv anerkjente mestere, som offisielt har regjert 18 ganger til sammen.

## Tittelhistorie

## Referanser


## Eksterne lenker
* Offisiell WWE World Heavyweight Championship-historie
* World Heavyweight Championship-historie hos Wrestling-Titles.com
Bolingbroke Castle

**Bolingbroke Castle** er en borgruin i Bolingbroke i Lincolnshire. 

Slottet ble reist av Ranulf, jarl av Chester i 1220. I 1331 ble det overtatt av huset Lancaster. Den mest kjente eieren var John av Gaunt. Hans sønn Henrik IV ble født der i 1367 og var før han ble konge kjent som Henry Bolingbroke, mens Johns hustru Blanche av Lancaster døde på slottet i 1369. 

Under den engelske borgerkrig ble slottet delvis ødelagt, og kort tid etter ble det oppgitt. Den siste store strukturen kollapset i 1815, og det er nå bare ruiner igjen. Slottet var for det meste bygget i grønnstein fra Spilsbyområdet, og hadde opprinnelig en vollgrav.

I 1960- og 1970-årene ble slottet gravet ut, og det ble definert som et nasjonalt monument. Ruinene ble forvaltet av English Heritage inntil 1995, da Heritage Lincolnshire tok over. På sommeren er det jevnlig arrangementer der, som oppsetninger av Shakespeares stykker. 

## Referanser
Lords Appellant

**Lords Appellant** var en gruppe mektige engelske adelsmenn som samlet seg i 1380-årene for å ta den politisk kontrollen over landet fra Rikard II. De søkte i 1388 å stille for riksrett fem av kongens favoritter for å hindre det som de oppfattet som et tyrannisk og lunefylt styre. Gruppen fikk sitt navn fordi de appellerte til kongen for godt styre. Deres største ankepunkt var kongens avgjørelse om å slutte fred med Frankrike.

Lordene ble ledet av Thomas av Woodstock, 1. hertug av Gloucester (Edvard IIIs yngste sønn og dermed kongens onkel), Richard FitzAlan, 11. jarl av Arundel, Thomas de Beauchamp, 12. jarl av Warwick, Thomas de Mowbray, 1. hertug av Norfolk og Henry Bolingbroke, jarl av Derby og Northampton. 

I 1387 startet de et væpnet opprør mot Rikard II, og slo hans styrker ved Radcot Bridge utenfor Oxford. De beholdt Rikard som gallionsfigur, men de fleste ved hans hoff ble tiltalt, fengslet, sendt i eksil eller henrettet. Blant de som ble rammet var Michael de la Pole, 1. jarl av Suffolk som ble tiltalt i 1386 og Robert de Vere, hertug av Irland, som ble fratatt sine titler og sendt i eksil. 

I 1389 kom Rikards onkel og støttespiller John av Gaunt tilbake fra Spania, og Rikard kunne gradvis gjenoppbygge sin maktbase inntil han i 1397 knuste Lords Appellant. Etter at en av lordene, Henry Bolingbroke som var John av Gaunts sønn, ble kronet som Henrik IV i 1399 fikk flere av dem tilbake sine titler.

## Referanser


## Eksterne lenker
* The appeal of the Lords Appellant, February 1388, *The National Archives*
Carlsberg Trophy

**Carlsberg Trophy** var en liten vennskapsturnering i fotball som ble arrangert 3 ganger fra 1997 til 2000 i Dublin i Irland. Det var en miniturnering som hadde 4 lag. Lagene gikk rett inn til semifinale, og vinneren gikk til finalen. Liverpool FC vant turneringen alle tre gangene. Turneringen ble sponset av det danske bryggeriet Carlsberg som da var draktsponsoren til Liverpool.
Infinite (Eminem-album)

***Infinite*** er debutalbumet til rapperen Eminem. Det ble produsert av The Bass Brothers og D12-medlemmene Kon Artis og Eye-Kyu i 1996. Albumet ble innspilt i tidsrommet mellom desember 1995 og juni 1996.

*Infinite* ble bare utgitt på kassett og grammofonplate. Bare 400 kopier ble produsert, men det har blitt funnet flere kopier av albumet på Internett-sider som eBay. Eminem solgte albumet ut fra bagasjerommet i bilen sin i Detroit. Albumet er svært sjeldent og kan ikke bli funnet i butikker.

*Infinite* ble hånet av det lokale hiphop-samfunnet, men til tross for kritikken, fortsatte Eminem å promotere seg selv ved å stille opp på radiostasjoner, og freestyle-konkurranser over hele landet.

Sangen «Jealousy Woes II» sampler Nas' hit «The World Is Yours», fordi Marshall ikke ville ikke skape for mye motbør ved å bruke ordet «neger».

## Sporliste
# «Infinite» – 4.01 
# «W.E.G.O.» – 0.23
# «It's OK» – 3.36
# «Tonite» – 3.47
# «313» – 4.13
# «Maxine» – 4.00
# «Open Mic» – 4.06
# «Never 2 Far» – 3.42
# «Searchin» – 3.51 
# «Backstabber» – 3.30 
# «Jealousy Woes II» – 3.26

## Eksterne lenker
*
Alexander Godley

**Alexander John Godley** (født 4. februar 1867, død 6. mars 1957) var en britisk general fra første verdenskrig best kjent som kommandør for New Zealand Expeditionary Force og det britiske XXII armékorps Under slaget ved Gallipoli kommanderte han den newzealandske og australske divisjonen.

Godley ble født i Chatham, Kent, sønn av William Godley en britisk kaptein av irsk herkomst. Han gikk på Sandhurst Military Academy og etter uteksamineringen ble han offiser i Royal Dublin Fusilieers. Han giftet seg med Louisa Fowler i 1898 før han tjenestegjorde med Irish Guards under boerkrigen.

I 1910 ble han utnevnt av Lord Kitchener til sjef for det newzealandske forsvaret. Han ledet den newzealandske hæren til Egypt og videre under slaget ved Gallipoli. Etter Gallipoli ble Godley kommandør for I Anzac-korps, før denne kom i kamp ble han byttet med William Birdwood, mens Godley fikk kommando over II Anzac-korps.

Etter krigen tjenestegjorde Godley i okkupasjonsstyrkene i Tyskland.

Godley ble utnevnt til storkorsridder av Order of the Bath og kommandørridder av Sankt Mikaels og Sankt Georgs orden. Han var derigjennom slått til ridder og kunne føre tittelen *Sir* foran sitt navn. Han var også storoffiser av Æreslegionen og mottok de franske Croix de guerre.

I perioden 1928-1933 var Godley Gibraltars guvernør. Han grunnla da bl.a. Gibraltar Museum.

## Referanser
Thomas av Woodstock, 1. hertug av Gloucester

**Thomas av Woodstock**, 1. hertug av Gloucester, (født 7. januar 1355, død 8. el. 9. september 1397) var det trettende og yngste barnet av Edvard III av England og Philippa av Hainault. Han var den femte av kongens sønner som overlevde barneårene. 

## Tidlig liv

Thomas ble født etter to sønner som døde tidlig; en av dem hadde også hett Thomas. Han ble født i Woodstock Palace i Oxfordshire. I 1376 giftet han seg med Eleanor de Bohun og arvet tittelen jarl av Essex fra sin svigerfar Humphrey de Bohun, 7. jarl av Hereford. Eleanors søster Mary de Bohun giftet seg senere med Henry Bolingbroke, som ble kronet som Henrik IV i 1399. 

I 1377, da han var 22 år gammel, ble han utnevnt til jarl av Buckingham. I 1385 fikk han også tittelen hertug av Aumale, og noe etter også hertug av Gloucester. 

## Strid med Rikard II

Thomas av Woodstock var lederen for Lords Appellant, en gruppe mektige baroner som sluttet seg sammen for å ta makten fra Rikard II. De startet et væpnet opprør i 1387, og klarte å begrense kongens makt kraftig. I 1397, etter at kongens støttespiller John av Gaunt hadde kommet tilbake fra Spania, klarte Rikard å vinne tilbake makten i riket. Thomas ble fengslet i Calais og ventet på å bli stilt for retten for høyforræderi. Før det kunne skje ble han i begynnelsen av september 1397 myrdet av Nicholas Colfox, antagelig etter Rikard IIs ordre.

## Familie
Thomas og Eleanor fikk en sønn og fire døtre. Hans titler ble inndratt da han ble myrdet og gikk derfor ikke videre til sønnen Humphrey. 

Datteren Anne av Gloucester giftet seg med Edmund Stafford, 5. jarl av Stafford. Fordelingen av Bohun-slektens eiendommer kan ha vært en faktor fra Henry Stafford, 2. hertug av Buckingham fire generasjoner senere la et komplott mot Rikard III. Anne giftet seg senere inn i Bourchier-slekten (jarlene av Bath). Det finnes en lang linje av amerikanske etterkommere etter henne.

## Referanser
Humphrey de Bohun, 7. jarl av Hereford

**Humphrey de Bohun, 7. jarl av Hereford** (født 1342, død 1373) var en engelsk adelsmann. I tillegg til å være jarl av Hereford var han også sjette jarl av Essex og andre jarl av Northampton.

Han var sønn av William de Bohun, 1. jarl av Northampton og sønnesønn av Humphrey de Bohun, 4. jarl av Hereford.

Han fulgte kong Peter I av Kypros som deltaker i Det alexandriske korstog i 1365.

Humphrey døde uten mannelige arvinger, og hans eiendommer ble delt mellom døtrene Mary de Bohun som giftet seg med Henry Bolingbroke (senere Henrik IV) og Eleanor de Bohun som giftet seg med Thomas av Woodstock.

## Referanser
Better Motörhead than Dead: Live at Hammersmith

***Better Motörhead than Dead: Live at Hammersmith*** er et konsertalbum fra heavy metal-bandet Motörhead. 

Albumet ble spilt inn 16. juni 2005 på Hammersmith Apollo i London, foran 5&nbsp;000 tilskuere.

## Sporliste
;Disk 1
# «Dr. Rock» (3:52)
# «Stay Clean» (2:47)
# «Shoot You in the Back» (2:56)
# «Love Me Like a Reptile» (4:04)
# «Killers» (4:26)
# «Metropolis» (3:49)
# «Love for Sale» (5:01)
# «Over the Top» (2:44)
# «No Class» (4:02)
# «I Got Mine» (5:13)
# «In The Name of Tragedy» (4:00)
# «Dancing on Your Grave» (4:02)

;Disk 2
# «R.A.M.O.N.E.S.» (1:57)
# «Sacrifice» (6:29)
# «Just 'Cos You Got the Power» (6:32)
# «(We Are) the Road Crew» (3:15)
# «Going to Brazil» (2:19)
# «Killed by Death» (5:49)
# «Iron Fist» (6:10)
# «Whorehouse Blues» (4:52)
# «Bomber» (3:33)
# «Ace of Spades» (5:23)
# «Overkill» (9:42)

## Personell
*Lemmy – Vokal, bass
*Phil Campbell – Gitar
*Mikkey Dee – Trommer

## Kilder
* 

## Eksterne lenker
*
Curtiss SO3C Seamew

**Curtiss SO3C Seamew** var et to-seters amerikansk maritimt rekognoseringsfly.

Flyet ble utviklet for å erstatte SOC Seagull, og kunne utstyres med hjul eller flottører for bruk både fra skip og fra land. Den første varianten ble under betegnelsen **SO3C-1** operativ fra  juli 1942, og ble produsert i 300 eksemplarer. Den neste produksjonsvarianten var **SO3C-2**, som ble produsert i et antall av 456 fly, og var utstyrt for bruk fra hangarskip. En lettere variant med kraftigere motor ble produsert fra slutten av 1943 som **SO3C-3**, men bare 39 fly ble produsert av denne før produksjonen stanset helt i januar 1944.

SO3C-2 Seamew ble også brukt av Fleet Air Arm under betegnelsen **Seamew Mk I**. Men tvil om flyets egenskaper gjorde at flytypen i Storbritannia stort sett ble brukt for trening, og flytypen ble faset ut av tjeneste i slutten av 1944.

## Spesifikasjoner

## Eksterne lenker
* Curtiss SO3C Seamew
Rolf Peterson

**Rolf Ingvar Peterson** (født 11. mai 1944) er en tidligere svensk kanopadler og olympisk mester.

## Meritter
Rolf Peterson beste prestasjoner er gull fra sommer-OL i Tokyo 1964 på K-1 1000&nbsp;m og sølv fra sommer-OL i München 1972 på K-1 1000&nbsp;m. Videre har han VM-gull på K-2 500&nbsp;m fra 1970 og 1971. Peterson er svensk mester i padling ti ganger.

I 1964 ble han tildelt Svenska Dagbladets gullmedalje for OL-gullet i Tokyo.

## Referanser


## Eksterne lenker
*
Everything Louder than Everyone Else

***Everything Louder than Everyone Else*** er det tredje offisielle konsertalbumet til heavy metal-bandet Motörhead.

Albumet ble spilt inn 21. mai 1998 i Hamburg.

## Sporliste
;Disk 1
# «Iron Fist» (4:08)
# «Stay Clean» (2:48)
# «On Your Feet Or on Your Knees» (3:20)
# «Over Your Shoulder» (3:45)
# «Civil War» (3:29)
# «Burner» (3:23)
# «Metropolis» (4:00)
# «Nothing Up My Sleeve» (3:41)
# «I'm So Bad, Baby I Don't Care» (3:21)
# «The Chase Is Better Than the Catch» (5:28)
# «Take the Blame» (4:20)
# «No Class» (3:22)
# «Overnight Sensation» (4:38)
# «Sacrifice» (3:40)

;Disk 2
# «Born to Raise Hell» (5:41)
# «Lost in the Ozone» (3:43)
# «The One to Sing the Blues» (3:25)
# «Capricorn» (4:58)
# «Love for Sale» (5:04)
# «Orgasmatron» (6:36)
# «Going to Brazil» (2:52)
# «Killed by Death» (6:27)
# «Bomber» (5:50)
# «Ace of Spades» (4:49)
# «Overkill» (7:34)

## Personell
*Lemmy – Vokal, bass
*Phil Campbell – Gitar
*Mikkey Dee – Trommer

## Kilder
* 

## Eksterne lenker
*
Live (Motörhead)

***Live*** er et uoffisielt konsertalbum av heavy metal-bandet Motörhead.

## Sporlliste
# «Ace of Spades» (2:46)
# «Back at The Funny Farm» (3:57)
# «Tales of Glory» (3:17)
# «Marching Off to War» (4:15)
# «Iron Horse (Born to Lose)» (3:54)
# «Another Perfect Day» (6:06)
# «Shine» (3:46)
# «I Got Mine» (5:37)
# «Keep Us on the Road» (5:34)
# «The Watcher» (4:45)
# «City Kids» (3:41)
# «White Line Fever» (2:42)

## Kilder
*
Jailbait

***Jailbait*** er et uoffisielt konsertalbum av heavy metal-bandet Motörhead.

## Sporliste
# «Iron Fist» (3:10)
# «Heart of Stone» (3:04)
# «The Hammer» (3:10)
# «Jailbait» (3:34)
# «America» (3:41)
# «Religion (I Don't Need)» (2:49)
# «Capricorn» (4:39)
# «Grind Ya Down» (3:12)
# «(We Are) The Road Crew» (2:55)
# «No Class» (2:52)
# «Bite The Bullet» (1:30)
# «The Chase Is Better Than the Catch» (4:34)
# «Overkill» (4:52)
# «Too Late Too Late» (3:04)
# «Step Down» (3:54)
# «Shoot You in the Back» (2:34)
# «Metropolis» (2:46)
# «Train Kept A-Rollin’» (2:32)
# «Motorhead» (4:09)
# «Bomber» (3:08)
# «White Line Fever» (2:44)
# «Leaving Here» (2:41)

*Spor 1-12, 16: spilt inn på CNE Coliseum, Toronto, 12. mai 1982
*Spor 13-15, 17-20: spilt inn på Theatre Royal, Nottingham, 20. august 1980
*Spor 21-22: hentet fra singelen og lagt til applaus

## Personell
*Lemmy – Vokal, bass
*Eddie Clarke – Gitar
*Philthy Taylor – Trommer

## Kilder
*
Wacken Open Air

**Wacken Open Air** (W:O:A) er den største eksklusive heavy metal-festivalen i verden. Musikkfestivalen arrangeres i Wacken i Tyskland hver sommer, og har blitt arrangert hvert år siden 1990.

Wacken Open Air 2007 ble arrangert 2.-4. august 2007. De største bandene var Belphegor, Cannibal Corpse, Destruction, Blind Guardian, Dimmu Borgir, Dir en grey, Grave Digger, Immortal, In Flames, Iced Earth, Lacuna Coil, Moonsorrow, Moonspell, Napalm Death, Possessed og Nightwish.

## Eksterne lenker
* 
* Søk etter band som har vært/skal til Wacken
Sergej Krikaljov

**Sergej Konstantinovitsj Krikaljov** (Сергей Константинович Крикалёв, født 27. august 1958) er en russisk kosmonaut og veteran med deltagelse på elleve ulike romferder og fire ulike romprogrammer. Han har av mange blitt kalt for det «Siste medlem av Sovjetunionen» ettersom han tilbrakte 311 dager, 20 timer og 1 minutt i 1991–1992 ombord på romstasjonen Mir, mens Sovjetunionen kollapset under ham. Krikaljov har tilbrakt mer tid i rommet enn noe annet menneske. 16. august 2005, passerte han rekorden på totalt 748 dager tidligere holdt av Sergej Avdejev. Han har nå over 803 dager i verdensrommet.

Krikaljov og Robert Cabana ble de to første menneskene inne i Den internasjonale romstasjonen i desember 1988, da de slo på lysene i den amerikanske modulen Unity.

## Romferder

### EVA
*  ISS Ekspedisjon 11 – 1 romvandring
** 18. aug 2005: 4 timer, 58 minutt

### Fremtidige ferder
Det har vært rykter om at Krikaljov skal delta i romferdene Sojuz TMA-14 og ISS Ekspedisjon 19, men dette er ikke endelig bekreftet.

## Hedersbevisninger
Krikaljov er tildelt flere æresbevisninger:
* Helt av Sovjetunionen
* Leninordenen
* Helt av Den russiske føderasjon
* Offiser av den franske Æreslegionen
* «NASA Space Flight Medal» (1994, 1998)

23. mai 2007 ble Krikaljov valgt som æresborger av St. Petersburg sammen med dirigent Valerij Gergijev.

## Bilder

Fil:ISS-Expedition 1-crew.jpg|Mannskapet på ISS Ekspedisjon 1
Fil:NASA-Krikalev-inside-ISS.jpg|Krikaljov ombord ISS på ISS Ekspedisjon 1
Fil:Krikalev on iss.jpg|Krikaljov i Zvezda-delen av ISS på ISS Ekspedisjon 11
Fil:Crew of soyuz tma6.jpg|Mannskapet på Sojuz TMA-6


Fil:ISS Expedition 11 crew.jpg|Mannskapet på ISS Ekspedisjon 11
Fil:Sergei Krikalev dons a training space suit.jpg|Krikalev i trening til ISS Ekspedisjon 11


## Referanser


## Eksterne lenker
* SergeiKrikalev.com 
* Spacefacts biography of Sergei K. Krikalyov
* Energia biography of S. Krikalyov
* NASA biography of S. Krikalyov
* Sergej Krikaljov
* S.P. Korolev Rocket and Space Corporation Energia
Qullissat

**Qullissat** er en fraflytta by på Grønland. 

Byen ligger på nordsida av øya Qeqertarsuaq (Disko) på Vest-Grønland. Den ble anlagt i 1924 i forbindelse med etableringen av en kullgruve. 

Gruven ble lagt ned, og byen ble fraflyttet i 1972. 

Etter dette har byen hatt en usikker status. Noen hus har i perioder vært leid ut, men byen som sådan blir ikke rengjort og holdt vedlike. Qeqertarsuaq kommune har ikke ansvar for byen, siden den ligger utenfor by- og bygdesonen i kommunen. Dette gjør at byen ikke kan bli brukt til turisme enda, slik mange ønsker. 

21. november 2000 var det et jordras i Paatuut-området på sydkysten av Nuussuaq-halvøya (nordøst for Disko), 40 km vest for Saqqaq. Dette jordraset lagde en flodbølge som skadet flere byer på Nuussuaq-halvøya og øya Disko. Store deler av Qullissat ble også rammet. Kun de husene som lå høyest i byen var uskadet, bl.a. gruvedriftslederens hus, som ble kalt «Slottet».

## Kjente personer fra Qullissat
*Kuupik Kleist, politiker
*Jørgen Poulsen, politiker

## Bilder

Fil:Qllissat 2.jpg|Gammel vannverk i Qullissat
Fil:Illullissat - Kirche aus Qllissat.jpg|Qullissat kirke
Secure Digital Music Initiative

**Secure Digital Music Initiative (SDMI)** var et forum for en gruppe bedrifter innen IT, forbrukerelektroniske varer, sikkerhetsteknologi, ISP og plateindustri. Det ble opprettet i 1998, og hadde over 200 deltakere. Formålet til forumet var å utvikle teknologi som skulle beskytte avspilling, lagring og distribusjon av digital musikk.

SDMI er mest kjent for sin «SDMI challenge», en utfordring til hele «det digitale samfunnet». Utfordringen ble annonsert i et åpent brev lagt ut på deres hjemmesider, der de inviterte hackere, kryptologer, og andre til å knekke seks av deres systemer, deriblant fire vannmerkingsteknikker. En gruppe forskere, blant dem professor Edward Felten, oppdaget grunnleggende feil ved oppbygningen av vannmerkingsteknologien og ønsket å publisere funnene på den fjerde *International Information Hiding Workshop* i Pittsburgh i 2001. SDMI, sammen med Recording Industry Association of America, responderte med å true med søksmål dersom de publiserte funnene. Felten trakk i første omgang sin presentasjon, men publiserte og presenterte funnene på USENIXs sikkerhetskonferanse senere samme år.

SDMIs hjemmesider ble ikke oppdatert etter 18. mai 2001, og ble nylig fjernet fra nett. De er fremdeles tilgjengelige via Internet Archive.

## Se også
* Digital rettighetsadministrasjon

## Referanser
Aktive Fredsreiser

**Aktive Fredsreiser Travel for Peace AS** er et norsk ideelt aksjeselskap med hovedkontor i Risør. Bedriften arrangerer bussreiser til tidligere konsentrasjonsleirer i Europa.

## Bakgrunn og virksomhet
Aktive Fredsreiser har spesialisert seg på holdningsskapende dokumentasjonsreiser for ungdom der temaer som rasisme, antisemittisme og menneskerettigheter belyses gjennom sterke opplevelser og minnesteder etter den 2. verdenskrig og Den kalde krigen. 

Turene til Polen og Tyskland dokumenterer krigens terror og frykt i konsentrasjonsleirene, men gir også innsikt i nyere europeisk utvikling, menneskerettigheter og forsoningsarbeid. 

Aktive Fredsreiser ble etablert i 1998 av Helga Arntzen, som ble født i 1942 i Heidelberg i Tyskland. Hun tok også initiativ til etableringen av Hvite busser til Auschwitz i 1992. Aktive Fredsreiser er også et tiltak mot utbredelse av nynazismen i Norge og et bidrag til at nye ungdomsgrupper lærer å kjenne igjen både trusler og muligheter i utviklingen av samfunnet.

## Revsnes hotell
I 2013 kjøpte Aktive Fredsreiser Revsnes hotell. Selskapet hadde behov for flere overnattingsmuligheter til Landeskogen Peace Center i Bygland, og skoleturer til Setesdal. Hotellet ligger rett nord for Byglandsfjord, med strand og utsikt over Byglandsfjorden. Til hoteller er egen restaurant med lokal kunst på veggene fra Setesdals historie.

Hotellet ble etablert 3. juli 1964 av Birgit Fjelberg, som hadde kro på samme sted i forkant av utvidelsen til hotell. 
Etter at den første hotellfløyen ble bygget i 1964 ble den utvidet med ny fløy med 31 rom og på 1980-tallet. 

Hotellet er per 2024 i drift med 53 rom og 108 sengeplasser, restaurant, to barer og pub. Konferanseavdeling ved hotellet har kapasitet til over 200 personer og selskapslokale for inntil 100 gjester.

Landeskogen Peace Center ligger i Bygland kommune. Målet er å opprette et møte- og konferansesenter for miljø, utvikling og fredsspørsmål.[**']</sup> Man<sup>[**'] håper også at fredssenteret vil bli et samlingssted for europeisk ungdom, blant annet gjennom årlige sommerleirer. Landeskogen Peace Center er et selvstendig ideelt aksjeselskap etablert som en utvidelse av virksomheten til Aktive Fredsreiser. Selve hovedbygningen er på 5000m²,[**] og er en storslått bygning med lang historie. Bygningen har blant huset Landeskogen tuberkulosesanatorium

## Referanser


## Eksterne lenker
* Aktive Fredsreiser
* Revsnes hotell
Hotel Savoy i Łódź

**Hotel Savoy** er et berømt hotell i Łódź ved Romuald Traugutts gate 6. Med sine åtte etasjer var hotellet i sin tid den høyeste bygningen i byen, og gjorde et stort inntrykk på sine samtidige. Hotellet ble foreviggjort i litteraturen av Julian Tuwim og særlig * Joseph Roth, som i sin roman «Hotel Savoy» fra 1924 malte en typisk ekspresjonistisk, noe demonisk visjon av hotellet. Roth skrev at det «med sine åtte etasjer, gylne septer og portner i livré synes […] å være mer europeisk enn alle andre».

Hotellet ble bygd ved den datidige Krótka-gaten av den wienerske finansmannen Salomon Ringer etter tegninger av Stefan Lemmene. Byggingen ble til å begynne med realisert av Cynamon fra Warszawa, og senere av Goldstein fra Katowice. Hotellet stod ferdig i 1911. Dets høyde ble ytterlige markert av den smale Krótka-gaten og kontrasten med de andre, mye lavere bygningene ved gaten. 

Etter andre verdenskrig ble hotellet overtatt av staten, og i tiårenes løp ble hotellindret adaptert og ombygd flere ganger. Etter nye adapteringer på 1990-tallet fikk det imidlertid sin gamle karakter tilbake. I 1991 fikk hotellrestauranten til og med prisen for årets beste indre. 

Hotellbygningens elevasjon er hovedsakelig flat og enkel, men man kan også finne karnappvinduer på sidene, små balkonger og diskree dekorative detaljer. I første og andre etasje finnes store glassvinduer, og et vakkert sirkulært vindu omkranset av to stiliserte påfugler i metall.

Hotellet befinner seg i nærheten av Piotrkowska-gaten og Hotel Grand, hvis nordlige elevasjon ligger ved samme gate som Savoy.